**Το ερώτημα που μας τέθηκε είναι:**

**Τι κάνουμε με τις Άδειες Χρήσεις Νερού;**

**Απάντηση:**

Όσον αφορά το θέμα σχετικά με τις Άδειες Χρήσης Νερού, να πούμε τα εξής:

**Α) Προμήθεια και Τοποθέτηση Καταγραφικών.**

Στο ΦΕΚ 2878/Τεύχος Β΄/ 27-10-2014, στο Παράρτημα VI «Οι Κατ’ ελάχιστον όροι Αδειών εκτέλεσης έργου αξιοποίησης υδατικών πόρων και χρήσης ύδατος», στην παράγραφο Β «Χρήση Υδατικών Πόρων», στην σε­λίδα 34771, εκεί αναφέρονται τα σχετικά με την καταγραφή της ποσότητας του νερού που γίνεται απόληψη/άντληση, ως εξής:

**«Β. ΧΡΗΣΗ ΥΔΑΤΙΚΩΝ ΠΟΡΩΝ**

**ΓΕΝΙΚΑ**

**Να τοποθετηθεί μη μηδενιζόμενο υδρόμετρο στην κεφαλή του ση­μείου υδροληψίας με κοινοποίηση του σειριακού αριθμού στην Δ/νση Υδάτων ή να τηρούνται στοιχεία της καταγραφής του μετρητή και της ετήσιας κατανάλωσης ηλεκτρικού ρεύματος».**

Διακρίνουμε, επομένως, τώρα δύο περιπτώσεις:

1η περίπτωση:

Σε όσα Σημεία Υδροληψίας πηγαίνει ηλεκτρικό ρεύμα (π.χ. έχουμε γε­ωτρήσεις, αντλιοστάσια), εκεί έχουμε το Ηλεκτρομαγνητικό Καταγρα­φικό, που σημαίνει ότι μετράει τις KWh (Κιλοβατώρες), τις οποίες μετα­τρέπει σε κυβικά.

2η περίπτωση:

Σε όσα Σημεία Υδροληψίας δεν έχουμε ηλεκτρικό ρεύμα (π.χ. δεν έ­χουμε γεωτρήσεις, αντλιοστάσια), αλλά έχουμε σκέτη επιφανειακή ροή του νερού (π.χ. παλιά αρδευτικά έργα με επιφανειακή άρδευση), εκεί έ­χουμε το Μηχανικό Καταγραφικό, δηλαδή έναν Υδρομετρητή σαν κι αυ­τόν που είναι το ρολόι στο σπίτι μας που μετράει το νερό που περνάει μέσα από αυτόν.

**Β) Χρονικός Ορίζοντας ολοκλήρωσης της διαδικασίας έκδοσης της Άδειας.**

Όσον αφορά τον χρονικό ορίζοντα έκδοσης της Άδειας, με έναν πρό­χειρο προγραμματισμό, πρέπει να βαδίσουμε ως εξής:

Αυτές οι Άδειες πρέπει, από την Δ/νση Υδάτων της Περιφέρειας, να εί­ναι έτοιμες μέχρι τον Μάρτιο, το αργότερο, για όσες Δ/νσεις Υδάτων δεν τις έχουν εκδώσει ακόμη.

Για να γίνει όμως αυτό, πρέπει οι ΟΕΒ να έχουν τα ανάλογα Ηλεκτρο­μαγνητικά ή Μηχανικά Καταγραφικά, που αναφέραμε παραπάνω στα Ση­μεία Υδροληψίας (τα οποία πρέπει να δηλώσουν στην Δ/νση Υδάτων της αρμόδιας Περιφέρειάς των), τα οποία να τα έχουν φωτογραφίσει με τον Σειριακό Αριθμό τους, όπως αναφέρει το σχετικό απόσπασμα από το πα­ραπάνω ΦΕΚ (ΦΕΚ 2878/Τεύχος Β΄/ 27-10-2014, Παράρτημα VI, παρά­γραφος Β, σελίδα 34771).

(Θέλει μια φωτογραφία να φαίνεται ο σειριακός αριθμός -Serial Num­ber, μια που να φαίνεται η όλη συσκευή στην οποία είναι τοποθετημένη, και μια άλλη που να φαίνεται και το αντίστοιχο αντλιοστάσιο ή γεώτρηση που αφορά-αντιστοιχεί ο σειριακός αυτός αριθμός).

**Γ) Μετά την Δ/νση Υδάτων της Περιφέρειας.**

Μετά πρέπει να υποβληθούν στην Δ/νση Αγροτικής Οικονομίας και Κτηνιατρικής του κάθε νομού, και ειδικότερα στο Τμήμα Ζωϊκής και Φυ­τικής Παραγωγής, τον Απρίλιο.

Το Τμήμα Φυτικής Παραγωγής, θα τις στείλει με διαβιβαστικό στην ΔΕΗ τον Μάρτιο-Απρίλιο.

**Δ) Στην ΔΕΗ.**

Εκτιμάει κανείς ότι τον Μάϊο θα είναι έτοιμα στην ΔΕΗ. Κι εκεί, στην ΔΕΗ, πρέπει να γίνει η ολοκλήρωσή τους;

**Ε) Εκκρεμότητες**


Ίσως να δοθεί παράταση στην όλη διαδικασία (παράταση από το Υ­πουργείο).

Αν όμως δεν δοθεί παράταση, τότε η ΔΕΗ δεν θα μας χορηγεί Ηλε­κτρικό ρεύμα μειωμένης τιμής (στα αντλιοστάσια και τις γεωτρήσεις, ηλε­κτροβάνες κ.λπ.), όπως τώρα, αν δεν κατατεθούν εμπρόθεσμα σε αυτήν τα δικαιολογητικά.

**ΣΤ) Προϋπολογισμοί ΟΕΒ**

**Οι ΟΕΒ, επομένως, πρέπει να εγγράψουν στους Προϋπολογισμούς τους, την μελέτη αλλά και την προμήθεια των παραπάνω Υδρομέτρων.**

Αναφέρουμε παραδείγματα του θέματος, με τις φωτογραφίες που θεωρούμε ότι υπερκαλύπτουν τα ζητούμενα από την Δ/νση Υδάτων της Περιφέρειας:



Το τεμπελάκι του Υδρομέτρου με το serial Number:

PART N….: RAP 1222

POWER S..: 90/264 V



Το ηλεκτρομαγνητικό καταγραφικό, που καταγράφει την ποσότητα του νερού που περνάει από το αντλιοστάσιο για να πάει για άρδευση.



Το Υδρόμετρο-καταγραφικό (πάνω δεξιά), καταμετράει την ποσότητα του νερού που περνάει μέσα από τον αγωγό του αντλιοστασίου (το μπλε είναι το παροχόμετρο).



Το φρεάτιο μέσα στο οποίο βρίσκεται το ηλεκτρομαγνητικό καταγρα­φικό βρίσκεται κάτω και δεξιά, λίγα μέτρα από το αντλιοστάσιο Α1 (θέση «Ζηρός»).

Σ’ αυτό το αντλιοστάσιο αναφέρεται το παραπάνω serial number, που είπαμε στην αρχή.